ดาวโจนส์ปิดที่ 9,899.63 จุด หลังนักลงทุนเทขายหุ้น
ดัชนีดาวโจนส์ปิดที่ 9,899.63 จุด ลดลง 40.35 จุด จากแรงเทขายทำกำไรของนักลงทุนที่กังวลต่อสถานการณ์น้ำมันรั่วไหลนอกอ่าวเม็กซิโก
10 มิ.ย. 2553

ดัชนีดาวโจนส์ปิดที่ 9,899.63 จุด ลดลง 40.35 จุด จากแรงเทขายทำกำไรของนักลงทุนที่กังวลต่อสถานการณ์น้ำมันรั่วไหลนอกอ่าวเม็กซิโก
ปิดการซื้อขายตลาดหุ้นสหรัฐ ดัชนีปรับเพิ่มในช่วงแรก หลังนายเบน เบอร์นานกี ประธานธนาคารสหรัฐ (เฟด) ระบุระหว่างเข้าให้ปากคำต่อกรรมธิการวุฒิสภาว่า เศรษฐกิจสหรัฐจะยังฟื้นตัวได้อย่างต่อเนื่อง
แม้ตลาดแรงงานและอสังหาริมทรัพย์จะยังไม่แข็งแรงมากนัก ก่อนที่ในช่วงท้ายนักลงทุนจะเทขายหุ้นทำกำไร โดยเฉพาะหุ้นกลุ่มพลังงาน หลังรัฐบาลขีดเส้นตายให้บีพีเร่งทำแผนแก้ไขการรั่วไหลของน้ำมันนอกอ่าวเม็กซิโกให้เป็นที่น่าพอใจภายใน 72 ชั่วโมง ด้านราคาน้ำมันดิบตลาดไนเม็กซ์ พุ่งขึ้น 2.39 ดอลลาร์สหรัฐ ไปปิดที่ 74.38 ดอลลาร์สหรัฐต่อบาร์เรล ทำให้หลังปิดตลาด ดัชนีหุ้นดาวโจนส์ปิดที่ 9,899.63 จุด ลดลง 40.35 จุด แนสแดคปิดที่ 2,158.85 จุด ลดลง 11.72 จุด และเอสแอนด์พีปิดที่ 1,055.66 จุด ลดลง 6.34 จุด